নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  Ashiq Shawon (আলাপ) ১৫:৩৫, ১০ ডিসেম্বর ২০১৭ (ইউটিসি) বাংলাদেশের কওমী মাদ্রাসা সমূহের তালিকা   – (অপসারণের প্রস্তাবনা দেখুনলগ দেখুন) () বাংলাপিডিয়ার তথ্য মতে বাংলাদেশে কাওমী মাদ্রাসার সংখ্যা ১০ সহস্রাধিক। এমতাবস্থায় এ ধরণের তালিকা তৈরি করার যৌক্তিকতা এবং সেটি পরিপূর্ণ করার সম্ভাবনা বিবেচনায় নেয়া আবশ্যক। একই সাথে এর বিশ্বকোষীয় উল্লেখযোগ্যতাও বিবেচনায় নেয়া দরকার। Ashiq Shawon (আলাপ) ১০:৫৯, ৩ ডিসেম্বর ২০১৭ (ইউটিসি)  ১০ সহস্রাধিক মাদ্রাসার তালিকা পরিপূর্ণ করা সম্ভব না বলে তাদের সংক্ষিপ্ত তালিকাও যদি অপসারণের যোগ্য হয়, তাহলে ৮০ হাজারের বেশী বাংলাদেশী বিদ্যালয়ের তালিকা বা বাংলাদেশী চলচ্চিত্রের তালিকা, বা জীব প্রজাতির তালিকাও অপসারনের যোগ্য হবে। কিন্তু এরকমটা তো বিশ্বকোষীয় চিন্তা হতে পারে না। বাংলা উইকিপিডিয়া ছাড়াও অন্যান্য উইকিপিডিয়াতে অসীম সংখ্যক সদস্য হতে পারে এমন কিছুর সসীম ভুক্তি নিয়ে তালিকা আছে।  মাদ্রাসার দাওরা সনদকে বর্তমানে বাংলাদেশে মাস্টার্স এর সমমান দেওয়া হচ্ছে। এমতাবস্থায় যে প্রতিষ্ঠান দেশের সর্বোচ্চ প্রাতিষ্ঠানিক ডিগ্রী প্রদান করছে তার বিশ্বকোষীয় গুরুত্ব অবশ্যই থাকে। উল্লেখ্য, ইংরেজী উইকিপিডিয়ায় এই নিবন্ধ ২০১১ সাল থেকে আছে, এছাড়াও অন্য একটি উইকিপিডিয়াতেও অনুবাদ হয়েছে। সাফি বার্তা ১১:২৮, ৩ ডিসেম্বর ২০১৭ (ইউটিসি) সাধারন মাদ্রাসা আর কওমী মাদ্রাসার মধ্যে বেশ পার্থক্য আছে। সহস্রাধিক কওমি মাদ্রাসা আছে কি না জানিনা, তবে মাদ্রাসা এর তুলনায় কওমি মাদ্রাসার সংখ্যা কম আছে। নিরপেক্ষভাবে চিন্তা করলে আমার কাছে তো গুরুত্বপূর্নই মনে হচ্ছে। --নাহিদ হোসেন (আলাপ) ১৩:৩০, ৩ ডিসেম্বর ২০১৭ (ইউটিসি) প্রথম কথা হলোঃ অন্য কোনো উইকিপিডিয়ার প্রকল্পভূক্ত নয় বাংলা উইকিপিডিয়া; কাজেই অন্যত্র থাকলেই এখানেও থাকতে হবে এমন যুক্তি তোলার কারণই বোধগম্য হলো না! দ্বিতীয় কথা হলোঃ আমি তথ্যসূত্র বলে দিয়েছি - ১০ হাজারের উর্ধের কথা বলা হয়েছে সেখানে। অন্যান্য হিসাবে এর সংখ্যা আরো বেশি। তৃতীয় কথা হলোঃ এমুন নিবন্ধ আছে কাজেই এটিও থাকতে হবে এটি খুব একটি জোড়ালো যুক্তি নয়। চতুর্থ বিষয় হলোঃ উইকিপিডিয়া যৌক্তিক আলোচনার স্থান; আবেগ বা অন্য কিছুর নয়। যেই প্রতিষ্ঠান ডিগ্রী দিচ্ছে তার কথা আলোচনা করা হচ্ছে না - হচ্ছে তার তালিকার কথা। কাওমী মাদ্রাসার তালিকা করার যৌক্তিকতা বলুন; প্রতিষ্ঠানের নয়। ইতিপূর্বেও এধরনের তালিকাগুলোর বিষযে বলা হয়েছে - এবং ইংরেজী উইকিতেও তালিকা নিয়ে বিস্তর আলোচনা করা আছে - বিশ্বকোষীয় মান ও গ্রহণযোগ্যতা সম্পর্কে। লক্ষ করলে দেখবেন - যেকোন প্রতিযোগিতায় তালিকাকে অন্তর্ভূক্ত করা হয় না। এখানে, সমস্যাটা অসীম সদস্যের নয় - সমস্যাটা হলো - বর্তমানে থাকাগুলোকে সমাপ্ত করতে পারার; অসমাপ্ত বা অসম্পূর্ণ তালিকা তৈরির যৌক্তিকতার কথা বলা হয়েছে এখানে। বর্তমানেই ১০,০০০+ আছে বলা হয়েছে বাংলাপিডিয়ায়; যদিও দৈনিক পত্রিকা এরচেয়েও বেশি আছে বলে তথ্য দিয়েছে। - Ashiq Shawon (আলাপ) ১৪:০২, ৩ ডিসেম্বর ২০১৭ (ইউটিসি)   ক) ইংরেজী উইকিপিডিয়াসহ অন্য উইকিপিডিয়াতে আছে এই তথ্য প্রদানের হেতু বোধগম্য করার জন্য বলতে চাচ্ছি যে এর দ্বারা নিবন্ধটির বিশ্বকোষীয় উল্লেখযোগ্যতা নির্দেশ করা হচ্ছিলো। বাংলা উইকিপিডিয়ায় যা নোটেবল তা ইংরেজী উইকিপিডিয়ায় নোটেবল নাও হতে পারে, তবে এর বিপরীতটা খবু কমই হয়। বাংলাদেশের শিক্ষা প্রতিষ্ঠান বিষয়ক নিবন্ধ ইংরেজী উইকিপিডিয়ায় উল্লেখযোগ্য, আর বাংলা উইকিপিডিয়ায় উল্লেখযোগ্য না, এটা বোধগম্য নয়। খ) দেশের সর্বোচ্চ ডিগ্রী প্রদানকারী কোন প্রতিষ্ঠান (হোক তা কওমী মাদ্রাসা) যদি নোটেবল হয়, তাহলে তার তালিকা করা অযৌক্তিক কেন হবে। তালিকা, মাদ্রাসার হোক বা অন্য কিছুর হোক তা তো করাই হয় যেন তথ্যগুলো শৃঙ্খলিত থাকে। কোন কিছু যদি তালিকায় শৃঙ্খলিত করা হয় এবং তালিকার ভুক্তির নোটেবলিটি নিয়ে সমস্যা না থাকে (বা সব ভুক্তির নোটেবলিটি না থাকলেও), তবে তালিকার নোটেবলিটি নিয়েও প্রশ্ন হওয়া হওয়া অনুচিত। গ) শিক্ষা প্রতিষ্ঠানের তালিকার বিশ্বকোষীয় মান ও গ্রহণযোগ্যতা নেই? মাদ্রাসা শিক্ষা প্রতিষ্ঠানই, বাংলাদেশ সরকার কর্তৃক চিরায়ত ধারার প্রতিষ্ঠানের সমমান স্বীকৃত। ঘ) অসমাপ্ত বা অসম্পূর্ণ তালিকা তৈরির যৌক্তিকতাই নাই। ৮০ হাজার মাদ্রাসার নামের তালিকা কখনো সম্পুর্ন হবে না, কিন্তু এই প্রশ্নের আগের প্রশ্ন হলো ৮০ হাজার মাদ্রাসাই কি নোটেবল? কখনওই না। এদের মধ্যে দেশের সেরা কিছু মাদ্রাসা নিয়েই নিবন্ধ হতে পারে বা তার তালিকা করা যেতে পারে। এই সংখ্যা বাংলাদেশে ৫০ পার হবে কি না সন্দেহ। মাদ্রাসাকে অন্যান্য শিক্ষা প্রতিষ্ঠানের সমমান হিসেবে দেখলে সমস্যার সমাধান হতে পারে। সাফি বার্তা ১৭:৪০, ৩ ডিসেম্বর ২০১৭ (ইউটিসি)  প্রস্তাবের সাথে একমত নই। ১০ সহস্রাধিক কওমী মাদ্রাসা আছে বিধায় তাঁর তালিকা করা যাবে না, তবে কি ১০টি কওমী মাদ্রাসা হতে করা যেত? আর তালিকা কবে থেকে বিশ্বকোষীয় উল্লেখযোগ্যতা হারালো? --আফতাব (আলাপ) ১৭:৫৫, ৩ ডিসেম্বর ২০১৭ (ইউটিসি) অসম্পূর্ণ তালিকা তৈরি করার যৌক্তিকতা কিভাবে প্রতিষ্ঠিত হয় তা'ই বোধগম্য হচ্ছে না; অসম্পূর্ণ নিবন্ধ তৈরির বিষয়টি সর্বদাই পরিতাজ্য। শিক্ষা প্রতিষ্ঠান মাত্রই উল্লেখযোগ্য হিসাবে ধরে নিলে তালিকাতে প্রতিটিই লিখতে হবে; সেক্ষেত্রে ৫০ বা ১০০টি নির্ণয়ও দুরহ বিষয়। জেলা ভিত্তিক শিক্ষা প্রতিষ্ঠানের তালিকা তৈরি বরং গ্রহণযোগ্য হতে পারে। - Ashiq Shawon (আলাপ) ১৯:৫১, ৩ ডিসেম্বর ২০১৭ (ইউটিসি) অসম্পূর্ণ তালিকা তৈরি করার যৌক্তিকতা নেই এটা যেমন মানছি, আবার কেউ তৈরি করে ফেললে অপসারণ করতে হবে তাতে একমত হচ্ছি না। নিবন্ধের শিরোনামের কোথাও আমি বাংলাদেশের উল্লেখযোগ্য কওমী মাদ্রাসা সমূহের তালিকা দেখতে পাচ্ছি না, ফলে তালিকার প্রতিটি প্রতিষ্ঠান উল্লেখযোগ্য হতে হবে এমন কথা নেই। --আফতাব (আলাপ) ১৯:৫৭, ৫ ডিসেম্বর ২০১৭ (ইউটিসি) কারন অসম্পূর্ণ লিখন উইকিতে রেখে তাকে বর্ধন করানোর নীতিমালা নিয়ে আলাদা পেজ আছে সব উইকিতে এবং তা কেন্দ্রীয় নীতি। অসম্পূর্ণ লিখন নির্দেশকারী টেমপ্লেটসমূহ ব্যবহারের নির্দেশনা আছে, তা করা হোক।Mussharraf Hossen Shoikot (আলাপ) ১৯:০৭, ৯ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।